ᱱᱚᱨᱥᱤᱝᱯᱩᱨ ᱦᱚᱱᱚᱛ

ᱱᱚᱨᱥᱤᱝᱯᱩᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱨᱥᱤᱝᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕,᱑᱒᱕.᱕᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱡᱟᱵᱟᱞᱯᱩᱨ ᱦᱟᱹᱴᱤᱧ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱠᱚᱧᱮ ᱨᱮ ᱥᱟᱜᱚᱨ ᱟᱨ ᱫᱟᱢᱳᱦ ᱦᱚᱱᱚᱛ ᱠᱷᱚᱱ, ᱥᱟᱢᱟᱝ ᱨᱮ ᱡᱟᱵᱟᱞᱯᱩᱨ ᱠᱷᱚᱱ, ᱮᱛᱚᱢ ᱨᱮ ᱥᱤᱵᱷᱱᱤ ᱦᱚᱱᱚᱛ ᱠᱷᱚᱱ, ᱮᱛᱚᱢ ᱨᱮ ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱠᱷᱚᱱ, ᱯᱟᱪᱮ ᱨᱮ ᱦᱳᱥᱚᱝᱜᱟᱵᱟᱫᱽ ᱦᱚᱱᱚᱛ ᱠᱷᱚᱱ ᱟᱨ ᱠᱚᱧᱮ-ᱯᱟᱪᱮ ᱨᱮ ᱨᱟᱭᱥᱮᱱ ᱦᱚᱱᱚᱛ ᱠᱷᱚᱱ ᱮᱥᱮᱫ ᱟᱠᱟᱱᱟ ᱾ ᱥᱟᱥᱚᱱ ᱪᱟᱪᱞᱟᱣ ᱥᱤᱴ ᱱᱚᱨᱥᱤᱝᱯᱩᱨ ᱠᱟᱱᱟ ᱾

ᱱᱚᱣᱟ ᱦᱚᱱᱚᱛ ᱫᱚ ᱱᱚᱨᱢᱟᱫᱟ ᱜᱟᱰᱟ ᱨᱮᱱᱟᱜ ᱵᱮᱥᱤᱱ ᱨᱮ ᱢᱮᱱᱟᱜᱼᱟ ᱾ ᱵᱤᱸᱫᱷᱭᱟ ᱨᱮᱸᱡᱽ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱫᱚ ᱤᱥᱠᱟᱨᱴᱚᱜᱼᱟ ᱾ ᱥᱟᱛᱯᱩᱲᱟ ᱨᱮᱸᱡᱽ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱤᱢᱟᱹ ᱵᱮᱱᱟᱜᱼᱟ ᱾ ᱱᱚᱣᱟ 220 55’ ᱠᱚᱧᱮ ᱚᱥᱟᱨ ᱟᱨ 230 15’ ᱥᱟᱢᱟᱝ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱓᱕᱙.᱘ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱑᱙ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ, ᱱᱚᱨᱥᱤᱝᱯᱩᱨ ᱦᱚᱱᱚᱛ ᱱᱟᱜᱽᱯᱩᱨ ᱨᱮᱱᱟᱜ ᱢᱟᱨᱟᱴᱷᱟ ᱵᱷᱚᱸᱥᱞᱮ ᱢᱚᱦᱟᱨᱟᱡᱟ ᱟᱜ ᱴᱚᱴᱷᱟ ᱨᱮ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ "ᱜᱟᱰᱨᱤᱭᱟ ᱠᱷᱮᱲᱟ" ᱟᱜ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱾ ᱞᱚᱜᱚᱱ ᱜᱮ ᱢᱤᱫ ᱟᱴ ᱱᱮᱛᱟ ᱫᱚ ᱚᱱᱟ ᱛᱷᱟᱱ ᱨᱮ ᱟᱢᱮᱴ ᱠᱮᱜᱼᱟ ᱟᱨ ᱚᱱᱟ ᱴᱷᱮᱱ ᱵᱷᱚᱜᱽᱣᱟᱱ ᱱᱚᱨᱥᱤᱝ ᱟᱜ ᱢᱤᱫ ᱧᱩᱛᱩᱢ ᱱᱚᱨᱥᱤᱝᱯᱩᱨ ᱦᱩᱭᱮᱱᱟ ᱾ ᱛᱟᱭᱚᱢ ᱫᱚ ᱱᱚᱣᱟ ᱦᱚᱱᱚᱛ ᱫᱚ ᱑᱘᱑᱘ ᱥᱟᱞ ᱨᱮ ᱵᱨᱤᱴᱤᱥ ᱨᱟᱡᱽ ᱞᱟᱹᱜᱤᱫ ᱧᱮᱞ ᱨᱮᱱᱟᱜ ᱮᱢᱟᱫᱮᱭᱟ ᱛᱟᱦᱮᱸᱫ ᱾ ᱱᱚᱨᱥᱤᱝᱯᱩᱨ ᱦᱚᱱᱚᱛ ᱛᱟᱞᱟ ᱫᱤᱥᱚᱢ ᱟᱨ ᱵᱟᱨᱟᱨ ᱨᱮᱱᱟᱜ ᱱᱮᱨᱵᱩᱫᱫᱟ (ᱱᱚᱨᱢᱟᱫᱟ) ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱛᱟᱞᱢᱟ ᱥᱤᱧᱚᱛ (ᱛᱟᱭᱚᱢ ᱛᱮ ᱢᱚᱫᱷᱭᱚ ᱯᱨᱚᱫᱮᱥ) ᱨᱮᱱᱟᱜ ᱯᱚᱱᱚᱛ ᱵᱮᱱᱟᱣ ᱮᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱨᱥᱤᱝᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱫᱚ ᱑,᱐᱙᱒,᱑᱔᱑ ᱜᱟᱱ ᱢᱮᱱᱟᱜ ᱠᱚᱣᱟ, ᱥᱟᱭᱯᱨᱟᱥ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱨᱚᱰ ᱟᱭᱤᱞᱮᱸᱰ ᱥᱟᱞᱟᱜ ᱠᱚ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱔᱑᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱑᱓ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱕᱐ ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱔.᱐᱔% ᱛᱟᱦᱮᱸ ᱠᱟᱱᱟ ᱾ ᱱᱚᱨᱥᱤᱝᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, 
ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱖.᱗% ᱢᱮᱱᱟᱜᱼᱟ ᱾ ᱑᱘.᱖᱔% ᱦᱚᱲ ᱮᱞ ᱫᱚ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱥᱤᱰᱭᱩᱞ ᱡᱟᱹᱛᱤ ᱫᱚ ᱑᱖.᱘᱗% ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱓.᱓᱖% ᱢᱮᱱᱟᱜ ᱠᱚᱣᱟ ᱾

ᱦᱤᱱᱫᱤ ᱫᱚ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱙᱙.᱐᱖% ᱦᱚᱲ ᱠᱚ ᱨᱚᱲᱼᱟ ᱾2011 Census of India, Population By Mother Tongue

ᱥᱮᱪᱮᱫ
ᱪᱟᱵᱷᱟᱨᱟ ᱵᱤᱫᱭᱟ ᱯᱤᱛᱷ ᱟᱥᱲᱟ
ᱱᱚᱨᱥᱤᱝᱯᱩᱨ ᱫᱤᱥᱩᱣᱟᱹ ᱟᱥᱲᱟ 
ᱛᱟᱞᱢᱟ ᱟᱥᱲᱟ
ᱥᱚᱨᱥᱚᱛᱤ ᱟᱥᱲᱟ
ᱥᱤᱭᱟᱞ ᱡᱮᱡᱟᱹᱛᱤᱭᱟᱹᱨᱤ ᱟᱥᱲᱟ

ᱦᱚᱨ ᱰᱟᱦᱟᱨ
ᱢᱩᱢᱵᱟᱭ-ᱯᱨᱤᱭᱟᱜᱽᱨᱟᱡᱽ-ᱦᱟᱣᱲᱟ ᱨᱮᱱᱟᱜ ᱢᱩᱬ ᱨᱮᱞ ᱞᱟᱭᱤᱱ, ᱡᱟᱦᱟᱸ ᱫᱚ ᱱᱚᱨᱢᱚᱫᱟ ᱜᱟᱰᱟ ᱜᱷᱟᱹᱴᱤ ᱞᱮᱠᱟᱛᱮ ᱥᱮᱱᱚᱜᱼᱟ, ᱯᱟᱪᱮ ᱠᱷᱚᱱ ᱥᱟᱢᱟᱝ ᱫᱷᱟᱹᱨᱤᱡ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ 

ᱥᱴᱮᱥᱚᱱ ᱥᱩᱨ ᱨᱮ ᱢᱤᱫ ᱵᱟᱥ ᱥᱴᱮᱸᱰ ᱢᱮᱱᱟᱜᱼᱟ ᱾ ᱯᱩᱭᱞᱩ ᱫᱚ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱟ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱖ ᱥᱩᱨ ᱨᱮ ᱢᱮᱱᱟᱜᱼᱟ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ